Malema kryt AfriForum uit ná aankondiging van privaat vervolging teen hom - AfriForum
deur AfriForum | Apr 19, 2018 Drakenstein omhein parke | Netwerk24
Drakenstein omhein parke
Die Drakenstein-munisipaliteit is tans besig om al 211 van sy speelparke te omhein en op te knap – soos wat die geld dit toelaat.
“As deel van die munisipaliteit se strategie om Drakenstein se parke op te knap – dít sluit in die opgra­dering van speeltoerusting om ons kinders se veiligheid te verseker – word heinings opgerig,” sê Gerald Esau, uitvoerende direkteur van die munisipaliteit se gemeenskapsdienste.
Die munisipaliteit meen die veiligheid van mense en kinders, wat die parke gebruik, word op dié wyse verseker en die munisipale bates word dan ook terselfdertyd beskerm.
“Ons parke loop ongelukkig onder vandale deur wat meebring dat dwelmgebruikers en ander ongewenstes toegang tot die parke kry en kinders se veiligheid in die gedrang kom,” voeg Esau by.
Al die parke sal nie op een slag omhein word nie, maar wel wanneer die nodige geld beskikbaar gestel word. Buiten die omheining sal daar ook hekke aangebring word vir ekstra veiligheid.
“Waar omheinings reeds aangebring is, is hekke in oorleg met die gemeen­skap opgerig sodat dit nie die publiek se beweging belemmer nie,” sê Esau.
Die oop- en toesluit van die hekke sal deur ’n lid of lede van die verskil­lende gemeenskappe bestuur word.
“Dié hekke word deur die inwoners van aangrensende eiendomme gereguleer of deur ’n ‘park buddy’ (deel van die uitgebreide program vir openbare werke) wat deur die gemeenskap aangestel is.”
Vir nog inligting oor die uitgebreide program vir openbare werke, skakel die munisipaliteit by 021 807 4500.